סמור מפוספס-גב

סמור מפוספס-גב (שם מדעי: Mustela strigidorsa) הוא מין סמור המצוי בדרום-מזרח אסיה בטבע.

כמו ששמו מרמז הוא בעל פרווה מפוספסת. פרוותו חומה עם פס לבן מזנבו לאורך גבו עד לראש. החזה, הגרון ורוב הפנים צהבהבים והזנב והרגליים כהים כמו הגב שיכול להיות בהיר עד צבע "חום שוקולד". הזנב די עבה ומגיע לאורך של 18–20 ס"מ. אורכו של הסמור 30–36 ס"מ, והזכרים גדולים מהנקבות. משקלו עד 700 גרם.

הסמורים חיים ביערות גשם וגם באזורים הרריים בצפון מזרח הודו, צפון ומרכז מינמאר, דרום סין, צפון תאילנד, צפון ומרכז לאוס ובווייטנאם בדרך כלל עד לגובה 2,500 מ'. הם נמצאו בטבע בפארק הלאומי Namdapha, שבצפון הודו. הם נפוצים בעיקר ביערות שונים, מיערות גשם עד ליערות ירוקי עד, בדרך כלל באזורים גבוהים.

הסמורים הם ציידים של חיות קטנות ויכולים לתקוף חיות שגדולות מהם בהרבה. באירוע מתועד צולם פרט של סמור מפוספס-גב צד חולדת בנדיקוט (Bandicota) ענקית.

קישורים חיצוניים

הערות שוליים 

טקסונים שתוארו בידי ג'ון אדוארד גריי
סמוריים
וייטנאם: יונקים
תאילנד: יונקים
בעלי חיים שתוארו ב-1853
יונקים ביערות הגשם של דרום-מזרח אסיה